b'\n_START_ARTICLE_\nXAML\n_START_PARAGRAPH_\nXAML (forkortelse for eXtensible Application Markup Language, udtales /\xcb\x88z\xc3\xa6m\xc9\x99l/) er et deklarativt XML-baseret sprog udviklet af Microsoft til blandt andet at oprette og tildele v\xc3\xa6rdier til objekter i .NET Frameworket. Det er udgivet under en s\xc3\xa6rlig Microsoft licens Open Specification Promise, der kort fortalt betyder at Microsoft ikke vil sags\xc3\xb8ge konkurrenter hvis de bruger XAML i deres produkter._NEWLINE_XAML bruges i Windows Presentation Foundation (WPF), Silverlight og Windows Workflow Foundation._NEWLINE_I WPF og Silverlight bruges XAML til at beskrive brugergr\xc3\xa6nsefladen dvs knapper, menuer, animation mv. men alt hvad man kan g\xc3\xb8re i XAML kan ogs\xc3\xa5 g\xc3\xb8res i C# ved at instantiere WPF-klasser. Fordelen ved at lave brugergr\xc3\xa6nsefladen i XAML er at man kan designe brugergr\xc3\xa6nseflade i et designv\xc3\xa6rkt\xc3\xb8j, der ikke kr\xc3\xa6ver kendskab til programmeringssprog som C#.'